# Carlota Planas i Riera

Carlota Planas i Riera (Barcelona, 5 de setembre de 1992) és una representant d'esportistes, empresària, publicista, periodista i exjugadora de futsal catalana.
Carlota Planas va passar part de la seva infància a Porto, on residien els seus pares per motius professionals. En retornar a Catalunya, va incorporar-se a les files del Futbol Sala Castelldefels i va debutar en la lliga femenina de futbol sala amb 15 anys. Va jugar també a la lliga brasilera i amb la selecció catalana de futbol sala femenina, amb la que va disputar el Mundial de 2017, finalitzant en 5a posició. Així mateix, va disputar torneigs de futvòlei.
Doble titulada en Periodisme i ADE, va tenir la seva primera presa de contacte amb els bastidors de l'esport d'elit mentre desenvolupava pràctiques empresarials universitàries al Diari As. Té les llicències de la UEFA d'entrenadora, vistaire i coordinadora esportiva. El 2018 va fundar l'empresa Be Universal, que treballava en serveis de publicitat, marca personal i gestió de xarxes socials, focalitzada en dones esportistes.
El juny de 2020, Planas es va aliar amb l'agent Arkaitz Coca per fundar l'empresa Unik Sports Management, que combinava els serveis de representació amb els que Carlota venia oferint a Be Universal. Es va convertir així en la primera dona a Espanya en treballar com a representant de futbolistes professionals amb llicència FIFA. Entre les esportistes que porten, s'hi troben les internacionals Ouahabi, Guijarro, Caldentey, Pina, Paños, Misa (Espanya), Banini, Bonsegundo (Argentina), Calligaris (Suïssa) o Fabiana (Brasil).
La revista Forbes va incloure la barcelonina en la llista 30 under 30 de 2022, en la secció d'esports i jocs. El 2023 es va saber que Planas col·laboraria amb el xBuyer Team, un dels 12 integrants de la competició de futbol femení Queens League.

## Referències

* 1 2 «Carlota Planas, la 1ª mujer directora de una agencia de rep. en España» (en castellà). Lenders Magazine, 28-09-2020. Arxivat de l'original el 2022-06-14. [Consulta: 9 juny 2022].
* 1 2 Lichinizer, Daniela. «Carlota Planas, la agente de futbolistas que derriba prejuicios en Europa: “No me pueden vender la idea de que el deporte femenino no interesa”» (en castellà). Infobae, 26-10-2021. Arxivat de l'original el 2022-06-09. [Consulta: 9 juny 2022].
* ↑ «IV Mundialito de Futvoley en España» (en espanyol europeu). Mundial Futvoley en España 2017, 29-09-2017. [Consulta: 28 juny 2022].
* ↑ Sabatés, Roger. «“Nunca acepto un no por respuesta”» (en castellà). El País, 02-06-2022. Arxivat de l'original el 2022-06-09. [Consulta: 9 juny 2022].
* ↑ «Entrevista a Carlota Planas, primera mujer en dirigir una agencia de representación de futbolistas en España» (en castellà). Playfem, 30-12-2020. Arxivat de l'original el 2022-05-27. [Consulta: 9 juny 2022].
* ↑ Rodríguez López, Antonio. «Carlota Planas y el crecimiento estoico del fútbol femenino español» (en castellà). Futboleras, 21-09-2021. Arxivat de l'original el 2022-01-27. [Consulta: 9 juny 2022].
* ↑ Llorens, Moisés. «Carlota Planas, la mujer que quiere cambiar las reglas» (en castellà). ESPN Deportes, 30-03-2022. Arxivat de l'original el 2022-06-09. [Consulta: 9 juny 2022].
* ↑ «Carlota Planas» (en anglès). Forbes. Arxivat de l'original el 2024-05-21. [Consulta: 9 juny 2022].
* ↑ Villarrubia, Begoña. «Carlota Planas entra en la lista Forbes de menores de 30 años más brillantes» (en castellà). Mundo Deportivo, 12-05-2022. Arxivat de l'original el 2022-06-09. [Consulta: 9 juny 2022].
* ↑ Barceló, Carme. «El Reino» (en castellà). Sport, 10-03-2023. Arxivat de l'original el 2023-05-22. [Consulta: 22 maig 2023].

## Bibliografia complementària

* Concejo, E. «Carlota Planas, la primera mujer que dirige una agencia de representación de jugadoras» (en castellà). La Vanguardia, 18-03-2023. [Consulta: 14 abril 2023].

## Enllaços externs

* Lloc web de Be Universal (castellà)
* Lloc web d'Unik Sports Management (castellà)